Νίκος Πορτοκάλογλου

Ο Νίκος Πορτοκάλογλου (Βόλος, 30 Δεκεμβρίου 1957Νίκος Πορτοκάλογλου - Ελληνική Δισκογραφία) είναι Έλληνας τραγουδιστής και τραγουδοποιός, αρχικά μέλος του συγκροτήματος Φατμέ και αργότερα με προσωπική πορεία έχοντας κυκλοφορήσει αρκετούς δίσκους.https://www.protothema.gr/life-style/article/1085745/o-nikos-portokaloglou-ston-dimitri-danika-sti-metapoliteusi-an-den-isoun-aristeros-den-eihes-tuhi/ Από το φθινόπωρο του 2020 μέχρι την άνοιξη του 2024 δημιούργησε κι επιμελήθηκε την εκπομπή Μουσικό Κουτί, την οποία παρουσίασε από κοινού με τη Ρένα Μόρφη.

 Βιογραφία 
Γεννήθηκε στον Βόλο στις 30 Δεκεμβρίου του 1957 και προέρχεται από προσφυγική οικογένεια.Συνέντευξη: Νίκος Πορτοκάλογλου – Φίλιππος Πλιάτσικας Συνέντευξη στον Κωνσταντίνο Παυλικιάνη για το tralala.gr (1/11/2012) Έζησε και μεγάλωσε στη Νέα Σμύρνη, όπου εγκαταστάθηκε η οικογένειά του όταν ήταν τεσσάρων ετών. Η αγάπη του για την κιθάρα εκδηλώθηκε στα πρώτα εφηβικά του χρόνια. Τότε απόκτησε την πρώτη του κιθάρα και άρχισε να μελετά μόνος επί ώρες, ακούγοντας και τραγούδια των Rolling Stones, Beatles, Τζίμι Χέντριξ, Μπομπ Ντίλαν κ.ά.. Νίκος Πορτοκάλογλου: «Γίνεται μια γιορτή κάπου μέσα στην καρδιά μου» Συνέντευξη στον Κωνσταντίνο Παυλικιάνη για το tralala.gr (7/1/2014) Στα πρώτα χρόνια του λυκείου συμμετείχε στο συγκρότημα που δημιούργησε με συμμαθητές του και το οποίο έπαιζε κυρίως τα νεανικά τραγούδια της εποχής. 

Το 1980 ίδρυσε το συγκρότημα Φατμέ μαζί με τους φίλους του Οδυσσέα Τσάκαλο (ντραμς) και Δημήτρη Καλατζή (μπάσο). Ο πρώτος δίσκος κυκλοφόρησε το 1981 με παραγωγό τον Τάσο Φαληρέα. Στη συνέχεια, στο συγκρότημα προστέθηκε ο Μιχάλης Μουστάκης (πλήκτρα). Το 1989, το συγκρότημα διαλύθηκε και ο Νίκος Πορτοκάλογλου ακολούθησε προσωπική πορεία.

 Δισκογραφία 
 Δισκογραφία με τους Φατμέ 
 1981: Φατμέ (Minos-Emi 71215 LP-CD), ο πρώτος δίσκος του συγκροτήματος, που αποτελείται από τους Νίκο Πορτοκάλογλου (τραγούδι & κιθάρα), Οδυσσέα Τσάκαλο (ντραμς) και Δημήτρη Καλατζή (μπάσο), με τραγούδια γραμμένα από τον Νίκο Πορτοκάλογλου.
 1983: Ψέμματα (Minos-Emi 71264 LP-CD), μπαίνει στο γκρουπ και ο Μιχάλης Μουστάκης (πλήκτρα).
 1985: Ρίσκο (Minos-Emi 170067 LP-CD), αποχωρεί ο Δημήτρης Καλατζής. Η ηχογράφηση γίνεται στη Θεσσαλονίκη με παραγωγό τον Νίκο Παπάζογλου. 
 1986: Βγαίνουμε από το τούνελ (Minos-Emi 170107 LP-CD), εισέρχεται στο σχήμα ο Μίμης Ντούτσουλης (μπάσο). Συμμετέχει η Χάρις Αλεξίου στα Πες το κι Έγινε και Μπλέξαν Οι Γραμμές Μας.
 1988: Ταξίδι (Minos-Emi 170187 LP-CD), ο τελευταίος δίσκος σε studio.
 1989: Πάλκο (Minos-Emi 170286/7 2LP-CD), διπλός δίσκος με ηχογράφηση συναυλίας στο Λυκαβηττό και παραστάσεων στο Zoom. Συμμετέχουν η Αφροδίτη Μάνου και η Χάρις Αλεξίου στα Ρίσκο, Η Αγάπη Ίσως Ξέρει, Μπλέξαν Οι Γραμμές Μας και Γιατί Να Μ' Αγαπάς.

 Συμμετοχές με τους Φατμέ 
 1987: Ζήτω το Ελληνικό Τραγούδι (Minos-Emi 691/2 2LP-2CD), τον χειμώνα 1986-1987 ο Διονύσης Σαββόπουλος είχε μουσική εκπομπή στην τηλεόραση της ΕΡΤ-1. Το φθινόπωρο του 1987 ηχογράφησε στο studio τον δίσκο με τρόπο που θυμίζει το ύφος τηλεοπτικής εκπομπής με προσκεκλημένους. Ανάμεσα στους 30 συμμετέχοντες οι Φατμέ με τους αδελφούς Κατσιμίχα και τον Γιάννη Γιοκαρίνη λένε το Καλοκαιράκι του Πορτοκάλογλου. 
 1988: Στο Σείριο Υπάρχουνε Παιδιά (Minos-Emi 88002/4 3LP-2CD), την περίοδο 1987-1988 στην Πλάκα, στην μπουάτ Σείριος, ο Μάνος Χατζιδάκις οργάνωσε παραστάσεις με 20 τραγουδιστές και συγκροτήματα. Στην κασετίνα υπάρχουν τα Πες το κι Έγινε και Υπάρχει Λόγος Σοβαρός των Φατμέ.
 1988: Ήχοι του Χειμώνα (Minos-Emi 1001/4 4LP), αποσπάσματα από συναυλίες που έγιναν με την επιχορήγηση του υφυπουργείου Νέας Γενιάς, από το 1983 ως το 1988. Οι Φατμέ στο Εισαγωγή 83 από εμφάνισή τους στο Κάστρο Ιωαννίνων.
 1991: Μαθήματα Πατριδογνωσίας (Lyra 4585/6 LP-CD), διπλός δίσκος παραγωγής του 902 Αριστερά, με ηχογραφήσεις από συναυλίες. Οι Φατμέ στο Βγαίνουμε απ' το Τούνελ.

 Προσωπική δισκογραφία 
 1990: Φωνές (HMV 170310 LP-CD), ο πρώτος προσωπικός δίσκος του Νίκου Πορτοκάλογλου. Ο Γιώργος Ανδρέου ενορχήστρωση, ο Βασίλης Σαλέας κλαρίνο, ο Νίκος Χατζόπουλος βιολί. 
 1991: Σήκω Ψυχή Μου, Σήκω Χόρεψε (EMI 170439 LP-CD), μουσική, στίχοι, ερμηνεία του Πορτοκάλογλου. Συμμετέχει ο Δημήτρης Μητροπάνος στο Κλείνω κι Έρχομαι.
 1993: Τα Καράβια Μου Καίω (Philips 518633 LP-CD), μουσική, στίχοι, ερμηνεία του Πορτοκάλογλου. Συμμετέχουν η Ελένη Τσαλιγοπούλου στο Να Με Προσέχεις και ο Σάββας Σιάτρας στο τσάμικο Δύο Ξένοι.
 1996: Άσωτος Υιός (Mercury 532189 LP-CD), περιέχει 12 παλιά τραγούδια σε νέες εκτελέσεις. Με τους Φοίβο Δεληβοριά, Ελένη Βιτάλη, Μάνο Ξυδού, Χάρη Κατσιμίχα, Ροβένα Αλευρά (πρώτη δισκογραφική της εμφάνιση), Διονύση Σαββόπουλο, Ελένη Τσαλιγοπούλου, Μανώλη Φάμελλο, Έλλη Πασπαλά και τους Φατμέ (Μουστάκης, Ντούτσουλης, Τσάκαλος, Πορτοκάλογλου).
 1997: Κρυφτό
 1999: Παιχνίδια με τον διάβολο
 2002: Θάλασσα Remixes
 2002: Υπάρχει Λόγος Σοβαρός
 2003: Δίψα
 2005: Πάμε Άλλη Μια Φορά
 2005: Πάμε άλλη μια φορά Special edition
 2006: Το Ποτάμι
 2006: Ένα Βήμα Πιο Κοντά
 2007: Εκτός Σχεδίου
 2008: Η Σβούρα Και Άλλες Ιστορίες
 2009: Στροφή
 2010: Απόψε Είναι Ωραία
 2012: Ίσως
 2014: Λιμάνια Ξένα
 2017: Εισιτήριο
 2025: Ανάμεσα

 Μουσική και τραγούδια για τον κινηματογράφο 
 1996: Ακροπόλ (Minos 837238 LP-CD), το soundtrack της ταινίας του Παντελή Βούλγαρη, με μουσική του Γιώργου Μουζάκη. Ο Πορτοκάλογλου γράφει το Κλείσε τα μάτια σου και το τραγουδά με τη Μελίνα Κανά.
 1997: Βαλκανιζατέρ του Σωτήρη Γκορίτσα.
 2001: Μπραζιλέρο του Σωτήρη Γκορίτσα. 
 2007: Παρέες του Σωτήρη Γκορίτσα.

 Συμμετοχές 
 1988: Τα Λαϊκά της Ελένης (CBS 463348 LP-CD), ο Πορτοκάλογλου ντουέτο με την Ελένη Βιτάλη στο Άσε με να Λέω. Η μουσική του Τάκη Σούκα.
 1989: Κορίτσι και Γυναίκα (Lyra 4525 LP-CD), μουσική και στίχοι του Γιώργου Ανδρέου. Τραγουδά η Ελένη Τσαλιγοπούλου. Ο Νίκος Πορτοκάλογλου μαζί της στο Μονάχοι στη Γη.
 1990: Καιρός για Δύο (Minos 915 LP-CD), για πρώτη φορά ο Νίκος Πορτοκάλογλου γράφει μουσική για στίχους κάποιου άλλου. Η Αφροδίτη Μάνου στους στίχους και στην ερμηνεία.
 1992: Το Τραγούδι Γυμνό (Fidelity 512242 2LP-CD), δίσκος με ηχογραφήσεις 15 τραγουδιστών, με αφορμή τις εκπομπές του Κώστα Κωτούλα στον ραδιοφωνικό σταθμό Αθήνα 9.84. Ο Πορτοκάλογλου με την κιθάρα του λέει τα Ψέματα και Υπάρχει Λόγος Σοβαρός.
 1992: Σύγχρονο Τραγούδι/Μέρες Μουσικής (Lyra 4695/6 2LP-CD), ηχογράφηση συναυλίας στο Παλλάς, την 17η Απριλίου 1992, με τους Νίκο Πορτοκάλογλου, Νίκο Ξυδάκη, Νίκο Παπάζογλου, Μελίνα Τανάγρη και Ελένη Τσαλιγοπούλου.
 1994: Μυστικά Σημάδια (MBI 0599 LP-CD), ο δεύτερος προσωπικός δίσκος της Αναστασίας Μουτσάτσου με τραγούδια των Νίκου Πορτοκάλογλου, Γιώργου Ανδρέου και Μανώλη Γαλιάτσου.
 1994: Μύθοι (Harvest 80284 LP-CD), μουσική, στίχοι, ερμηνεία του Μιχάλη Μουστάκη, πρώην Φατμέ. Συμμετέχουν Νίκος Πορτοκάλογλου, Λαυρέντης Μαχαιρίτσας και Αφροδίτη ΜάνουΔίφωνο, τεύχος 8, Μάιος 1996.
 2003: Χρώμα, άλμπουμ της Ελένης Τσαλιγοπούλου, όπου ο Νίκος Πορτοκάλογλου συμμετέχει ως συνθέτης.

 Εκδόσεις 
 Νίκος Πορτοκάλογλου, Εδώ Είναι Το Ταξίδι, εκδόσεις Ιανός, Αθήνα (2004)
 Νίκος Πορτοκάλογλου, Λόγια και Ακόρντα, εκδόσεις Ιανός, Αθήνα (2011).

 Παραπομπές 

 Πηγές 
 https://web.archive.org/web/20120606131148/http://www.nikosportokaloglou.gr/ 
 https://web.archive.org/web/20121218083338/http://www.musiccorner.gr/biografies/portokaloglou.html
 http://www.avopolis.gr/greek-interviews/32018-2011-02-27-20-19-46 
 «Είναι “καθωσπρέπει” να δείχνουμε θυμωμένοι», συνέντευξη στον Γιώργο Σκίντσα, το Βήμα, 30/01/2011 (ανακτήθηκε στις 14/04/11)

Κατηγορία:Έλληνες τραγουδοποιοί
Κατηγορία:Έλληνες τραγουδιστές
Κατηγορία:Έλληνες μουσικοί
Κατηγορία:Έλληνες στιχουργοί
Κατηγορία:Έλληνες συνθέτες